Adăposturi futuristice pentru oamenii străzii. Au panouri solare şi protejează împotriva temperaturilor scăzute.
Într-un oraş din Germania au fost instalate capsule de dormit pentru oamenii străzii. Capsulele sunt din lemn şi fier, pot găzdui două persoane şi oferă protecţie împotriva frigului, vântului şi umidităţii. Proiectul ar putea fi lansat la nivel naţional în Germania.
Pe străzile din Ulm, Germania, au fost instalate capsule rezistente la vânt şi ploaie, pentru a găzdui oamenii străzii, relatează Independent.Capsulele sunt din lemn şi fier, pot găzdui două persoane şi oferă protecţie împotriva frigului, vântului şi umidităţii. De asemenea, garantează circulaţia de aer proaspăt. Ele au fost introduse în oraşul Ulm, care se află la 120 de kilometri de Munchen.Pentru a asigura confidenţialitatea, nu există camere de filmat în capsulele de dormit. Deschiderea uşilor este declanşată de un senzor de mişcare, care alertează asistenţii sociali. Aceştia verifică spaţiul după utilizare pentru a îl curăţa. Capsulele mai sunt echipate şi cu panouri solare şi sunt conectate la o reţea radio.În prezent, au loc evaluări pentru a determina dacă "Ulmer Nest" sunt sigure împotriva gerului, pentru a putea lansa proiectul la nivel naţional.